**Semne**

*Dunare*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Răsuflu greu, ca la sfârşit

De drum de braţe peste valuri

Când simţi dureri în coş de piept

(înţepeniţi de-aiurea, plauri…)

Şi teamă mi-e, ca de pedeapsă,

În aşteptarea palmei grele

Cu plesnet sec şi surd de vânt

Înţepenindu-se-ntre vele.

Şi-apoi răzbate nerăbdarea

A paşilor bătuţi pe loc

Ca prova-ntinsă spre-nainte

A vasului legat la doc.

Aceste semne mi le ştiu

Le recunosc, să nu fi vrut,

Cum din nisip şi ape, pietre,

Se-anunţă iar un început.